als_Latn dik_Latn sag_Latn
IRJM-së e varfër dhe e shkërmoqurPublikuar 1 year ago në Lajmpress
SHABAN SALLAI
Nacionalizmi brenda rrethit të njerëzve të thjeshtë vjen si pasojë dytësore e shpërbërjes politike, përgjigje ndaj prishjes së rendit dhe të bashkëjetesës së etnive që u bë e mundur pikërisht në bazë të rendit. Nacionalizmi krijon bashkësi heretike të frikës të veshur me një vello të zezë, grupe të bindura se janë të sigurta vetëm në qoftë se rrinë të bashkuara. Popullit sllavomaqedonas me qëllim i serviren ide irracionale kinse është popull antik për të stimuluar nacionalizmin, dhe më pastaj për të imponuar më lehtë mitet, si vendi I shenjtë. Nga kjo parantezë nxjerrim konkluzionin se njerëzit bëhen nacionalist vetëm kur kanë frikë.
Të mendosh se prapë ka njerëz, politikan dhe burra shteti që kërkojnë Ballkanin e popujve, do të thotë të hapësh dritën jeshile për Ballkanin e krimeve të Pol Potit. Në përpjekjen e tij të diktatorit gjoja për të bërë riinkarnimin e sllavomaqedonasve në një identitet të rrejshëm përvetësimi ”Maqedonas antik” përpjekje homogjene nga ana etnike. Kjo qeveri në vetvete ka shpërndarë: vdekje, sëmundje, uri, varfëri, dhimbje dhe eksod për shqiptarët, ky gjenocid është i maskuar nga pastrimi etnik. Kjo ndodhë për çudi në zemër të Europës , edhe pas njëzet e tre viteve pluralizëm politik (absurd). IRJM-së sot është diktatura e fundit, është më e keqe se kaq, ka të gjitha cilësitë e totalitarizmit, plus një gjë që diktaturat klasike, qoftë ajo e Hitlerit apo ajo e Stalinit nuk e kanë njohur anarshin në krim. Ajo anarsh, ku mund të marre pjesë cilido, është një shkallëzim i ri i së keqës së madhe.
Zyrtarizimi i bandave, ku i kanë futur në lojë edhe tinejxherët, paramilitaret të gjithë far sulmuesish sllavomaqedonas kundër shqiptarëve duke mos kursyer as adoleshentët, kjo tregon se IRJM-së ka arritur në atë që mund të quhet diktaturë plus. Kjo nuk ka qenë aspak e papritur, por u intensifikua akoma dhe më shumë me ardhjen në pushtet të Nikolla Gruevskit, përkrahësi dhe aplikuesi i një politike rigjide pro Serbe në IRJM-së. U kuptua se doktrina e krimit po bëhej gjithnjë e më sunduese në këtë vend. Kundër shqiptarëve po viheshin në sinonim, projektet që nga “Naçertanja” e Garashaninit në 1844, te projekti i Çubrilloviçit në 1937, nga memorandum i Akademisë Serbe në 1986, te deklarata e lugës së ndryshkur të Sheshelit, te deklarata e Drashkoviçit ku kërkonte tua priste duart shqiptarëve që ngrenë dy gishta të demokracisë. Por nuk do të jetë e largët dita kur vetë sllavomaqedonasit do ti bëjnë vetës pyetjen: se si ndodhi vallë kështu që në njëzet vite pluralizëm politik IRJM-së pothuaj se humbi gjithçka.
Mos pranimi në organizatat e asocim stabilizimit NATO integrimet IRJM-së pothuajse ka humbur të paktën mbi 15-20 miliardë investime kapitale, me qindra mijëra vende pune, populli është sfilitur e ka kapur skajshmërisht gangrena e varfërisë. E gjithë kjo është rezultat i politikbërjës së IRJM-së e cila nga një udhëheqësia komuniste, u konvertua në një udhëheqësi shoviniste që proklamonte interesat e një Maqedonie antike dhe të madhe, një politik që ishte kundër interesave të popujve që jetonin në IRJM-së. Kjo e futi vendin në një përplasje midis dy etnive më të mëdha, në luftën e humbur të 2001 e cila e mbuloi IRJM-së me palavdi në botë dhe hap pas hapi e çoi në destinacionin drejt rrënimit fatal. Por nga 2001 as populli shqiptar nuk arriti të kurorëzonte të drejtat e njeriut të paktën të fitonte ato të drejta që I posedojnë serbët në R e Kosovës. Sepse të shkosh në luftë ka vetëm një kuptim dhe qëllim, ta fitosh atë dhe të realizosh plotësisht qëllimet e synuara. Por është determinante që tu përgjigjesh një sërë pyetjesh shumë të vështira, realiteti i tanishëm është vështirë të ballafaqohët me këto pyetje, aq më shumë të gjejë përgjigje të realizueshme.
Dhe ky mosrealizim ka çuar në ngatërresën që tani duhet ne të gjithë ta përballojmë. Pyetja duhet të jetë:përse shkojmë në luftë?cili është motivi ynë? nëse jemi të sulmuar përgjigja është vetëmbrojtje. Por nëse një tiran ka pushtuar një fqinj përgjigja është interes kombëtarë nga të cilat nuk heqim dorë por kjo ka të bëjë edhe me humanitetin. Mund të masakrohen viktimat deri në burrin, gruan dhe fëmijën e fundit, mund të shkatërrohet I gjithë sistemi I tyre I rezervave, mund të detyrohen viktimat të largohen përtej kufirit ose mund të sterilizohen të rinjtë në mënyrë të tillë që të ndërpritet rritja natyrale e popullsisë. Këta fatkeqësi I ka përjetuar populli shqiptar në IRJM-së për gjatë gjithë kohës së të ashtuquajturit pluralizëm politik. Pra ishte kjo udhëheqësi komuniste e gatuar në kuzhinat e IRJugosllave që nuk donte transformim apo kalim paqësor, pra të zgjidhte problemet që i tangonin ato konteste të brendshme dhe të jashtme që i mbarte IRJM-së, për tu konvertuar në një federatë ku të gjithë popujt do të kishin të drejta të barabarta pra në një R demokratike me orientim pro perëndimor ku çelësi i asocim stabilizimit në strukturat euro atlantike do të ishte i sigurt. Sot populli në IRJ të Maqedonisë po paguan pikërisht faturën e ambicieve për një Maqedoni antike të madhe me prapavijë imperiale të udhëheqësisë së vet. Por nuk duhet harruar fakti që kjo qeveri nuk ka dashur kurrë të respektoj apo nënshkruaje ndonjë, apo asnjë marrëveshje kompromisi, që është në favor të të drejtave të shqiptarëve, duke anashkaluar edhe marrëveshjen e Ohrit që ka qenë e ndërmjetësuar, dhe me garanci ndërkombëtare, dhe që ka ngelur vetëm si akt politik, i shkruar, dhe asgjë më tepër.
Por edhe lëshimet e perëndimit na kujtojnë në logjikën e tyre tolerancën dhe përkëdheljen, sesa bisedimet për një kompromis real. Këtë luftë Nikolla Gruevski duhet ta humbasë këtë here, sepse fitorja e tij do të ishte dritë jeshile për çmendurin shoviniste në mbarë kontinentin Evropian. Ideja e spastrimit etnik, qoftë kjo ideologjike, fetare apo klasore, në shekullin tone ka pasur një fund apo finale të errët, por ka, për fat të keq, edhe shenja të forta vazhdimësie. Kjo mund të materializohet veç tjerash në parimin e krijimit të identitetit përmes urrejtjes ndaj të tjerëve, bashkësive të tjera, besimeve të tjera, armiqve të klasës. Kjo logjikë e të menduarit, kur uni, indet dhe super uni veprojnë në mënyrën jo racional, pra ky parim I të menduarit diskriminon dhe vret sot izraelitet e palestinezet, korsikanët e baskët. Më këtë logjikë të të menduarit dhe vepruarit merr jetë prirja ogurzeze për të dominuar etnikisht. Do të thoja në epokën e kufijve të hapur, fluturimeve kozmike. Pikërisht epoka e globalizimit të madh I shtyn vullnetarët drejt itinerarit për të ndërmarr iniciativa për kryqëzata të reja ideologjike. Mbyllja e shekullit të XX, shekulli I çmendurive totalitare, që filloi me luftë në Ballkan dhe po me luftëra mbaroi. Pra inkursionet ushtarake të luftës së parë u ndërmorën si shkak i ambicieve të mëdha që kishin fuqitë Evropiane për të pushtuar sa më shumë vende, kurse luftërat e fundit në Ballkan u bënë në emër të të drejtave njerëzore. Ajo pra çka i le për mirë trashëgimi demokracia evropiane shekullit XXI, do të jetë ndërhyrja në mbrojtje të të drejtave të njeriut.
Qëllimi është të vendose paqe të ndërtuar mbi parimet e të drejtave të njeriut. Mbaroi epoka e Luftës së ftohtë ku bota dominohej nga konflikti i Perëndimit me Bllokun komunist (BRSS), pra shkatërrimi dhe shkërmoqja e sistemit komunist i dha fund këtij perceptimi të botës. Në IRJM-së së nesërme duhet të vendosën themele të ndërtuara mbi parime demokratike ku shqiptarët dhe të tjerët nuk do të jen të diskriminuar nga sllavomaqedonasët, por as sllavomaqedonasët dhe të tjerët nuk do të jenë të diskriminuar nga shqiptaret. Po shansi është që sa më shpejt kjo nomenklaturë qeverisëse me në krye Nikolla Gruevskin të largohet, aq më shpejt hapet rruga e horizonteve të reja për IRJM-së drejt aderimit në strukturat euro intergruese. Duhet të largohen nga qeveria e vendit dinakët që din të manipulojnë me emocionet njerëzore, politikanët që mendojnë në mënyrë primitive, që besojnë në vendime të forta, fodullëkun e akullt dhe veprimet despotike që kanë sunduar deri tani në IRJM-së.
als_Latn hau_Latn als_Latn als_Latn als_Latn als_Latn als_Latn als_Latn als_Latn